CELEX: 32018D0711(01)
Language: hu
Date: 2018-07-10 00:00:00
Title: A Bizottság végrehajtási határozata (2018. július 10.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Côtes de Montravel [OEM])

11.7.2018   
            
            
               HU
            
            
               Az Európai Unió Hivatalos Lapja
            
            
               C 243/3
            
         A BIZOTTSÁG VÉGREHAJTÁSI HATÁROZATA
   (2018. július 10.)
   az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről
   (Côtes de Montravel [OEM])
   (2018/C 243/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Franciaország az 1308/2013/EU rendelet 105. cikkének megfelelően a „Côtes de Montravel” elnevezéshez tartozó termékleírás módosítására irányuló kérelmet nyújtott be.
            
         
               (2)
            
            
               A Bizottság megvizsgálta a kérelmet, és úgy ítélte meg, hogy az 1308/2013/EU rendelet 93–96. cikkében, 97. cikke (1) bekezdésében, valamint 100., 101. és 102. cikkében meghatározott feltételek teljesültek.
            
         
               (3)
            
            
               Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Côtes de Montravel” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
            
         A KÖVETKEZŐKÉPPEN HATÁROZOTT:
   Egyetlen cikk
   A „Côtes de Montravel” (OEM) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
   Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
   
      Kelt Brüsszelben, 2018. július 10-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      
         „CôTES DE MONTRAVEL”
      
      
         AOP-FR-A0188-AM01
      
      
         A kérelem benyújtásának dátuma: 2014. szeptember 10.
      
      A TERMÉKLEÍRÁS MÓDOSÍTÁSÁRA IRÁNYULÓ KÉRELEM
      1.   A módosításra vonatkozó szabályok
      
      Az 1308/2013/EU rendelet 105. cikke – Nem kisebb jelentőségű módosítás
      2.   A módosítás leírása és indokolása
      
      2.1.   Az előállítás földrajzi területe
      
      A termékleírás I. fejezetének IV. szakaszában az előállítás helyeként leírt földrajzi terület további 4 település – Fougueyrolles, Nastringues, Saint-Antoine-de-Breuilh és Vélines – területével, valamint Port-Sainte-Foy egykori településnek a Ponchapt településsel való egyesülése előtti területével egészül ki. Ezek a települések, amelyek egyben az „Haut-Montravel” oltalom alatt álló eredetmegjelöléshez tartozó előállítási területnek is részét képezik, a „Côtes de Montravel” oltalom alatt álló eredetmegjelölés tekintetében eredetileg körülhatárolt előállítási területével megegyező talajtani és éghajlati jellemzőkkel és az ott találhatókhoz hasonló szőlőfajtákkal rendelkeznek. E módosítás az előállítási feltételek változásával függ össze, és az a célja, hogy hangsúlyosabbá tegye a „Côtes de Montravel” oltalom alatt álló eredetmegjelöléssel ellátott fehérborok félédes jellegét.
      Mivel a földrajzi területhez csatolt települések korábban a földrajzi terület közvetlen szomszédságában lévő területhez tartoztak, ez utóbbi terület módosításra kerül annak érdekében, hogy a szóban forgó települések már ne szerepeljenek benne.
      Az egységes dokumentum vonatkozó 6. pontja ennek megfelelően módosul.
      A „Côtes de Montravel” és az „Haut-Montravel” eredetmegjelölés egyazon területhez kapcsolódik, következésképpen azonos természeti tényezők határozzák meg az ezen eredetmegjelöléssel ellátott termékek minőségét.
      A szóban forgó eredetmegjelöléseket az emberi tényezők különböztetik meg egymástól. A szőlőtermelők által a szőlőművelés és a szüret tekintetében hozott döntések, valamint a borkészítési szakismeretek különféle, hosszú ideje különböző nevekkel megjelölt termékeket eredményeztek.
      A borászok szaktudása a maradványcukor felhasználásával történő fehérborkészítésen és az időnként az előállítási területüktől igen távoli tájakon (elsősorban Észak-Európában) fogyasztott borok megfelelő tartósításán alapuló ősi borkészítési hagyományban nyilvánul meg.
      A borászok az idők folyamán bebizonyították, hogy tökéletesen értenek szőlőültetvényeik műveléséhez és a terményeik borrá történő feldolgozására szolgáló technikákhoz, és ezeknek köszönhetően az időjárás viszontagságai ellenére is kiváló minőségű félédes vagy édes fehérborokat tudtak előállítani, amelyek a „Côtes de Montravel” és az „Haut-Montravel” eredetmegjelöléssel összekapcsolva váltak ismertté.
      Az I. fejezet IV. szakaszának 2. pontjában feltüntetésre kerül az az időpont, amikor az illetékes nemzeti hatóság jóváhagyta az előállítás újonnan meghatározott földrajzi területén található, parcellákra osztott körülhatárolt terület módosítását.
      E pont nem érinti az egységes dokumentumot.
      2.2.   Szövegezésbeli módosítás
      
      Az I. fejezet VI. szakaszának 1.b) pontjában a „rügy” szó helyébe a „termőrügy” szó lép: a megfogalmazás kiigazításáról van szó, amely nem módosítja az eredeti szöveg értelmét.
      Az egységes dokumentum vonatkozó 6.a) pontja ennek megfelelően módosul: a „10 rügy” kifejezés helyébe a „10 termőrügy” kifejezés lép.
      2.3.   Analitikai paraméterek
      
      Az I. fejezet VII. szakaszának a szőlő érettségi fokára vonatkozó 2. pontjában a térfogatszázalékban kifejezett természetes alkoholtartalom értéke 12,5 %-ról 12 %-ra, a térfogatszázalékban kifejezett minimális tényleges alkoholtartalom értéke pedig 10,5 %-ról 11 %-ra módosul.
      A IX. szakasz analitikai előírásokat megállapító 1.b) pontjában az erjeszthetőcukor-tartalom értéke 51 g/l-ről 54 g/l-re változik. E pont nem érinti az egységes dokumentumot.
      E módosítások a „Côtes de Montravel” OEM jellemzőinek meghatározását és a termék félédes jellegének megerősítését szolgálják.
      2.4.   Szőlőfajták és házasítás
      
      Az I. fejezet V. szakaszának a szőlőgazdaságban termeszthető különféle szőlőfajták arányáról szóló 2. pontja immár egyértelműen előírja, hogy a sémillon B szőlőfajta arányának legalább 30 %-nak kell lennie. E szőlőfajta, amely a termőövezet legjellemzőbb szőlőfajtája, az előállítási területre jellemző óceáni éghajlat hatására kifejezetten hajlamos a túlérésre.
      Az I. fejezet IX. szakaszának a szőlőfajták házasításáról szóló 1.a) pontjában a fő szőlőfajták minimális aránya 50 %-ról 80 %-ra módosul. Ugyanez a pont – a szőlőgazdaságban termesztett szőlőfajtákra vonatkozó rendelkezéssel összhangban – immár egyértelműen kimondja, hogy a sémillon B szőlőfajta arányának legalább 30 %-nak kell lennie a házasításon belül.
      E módosítások a „Côtes de Montravel” OEM jellemzőinek meghatározását és a termék félédes jellegének megerősítését szolgálják.
      2.5.   Kapcsolat az eredettel
      
      Az I. fejezetnek a földrajzi területtel való kapcsolatról szóló X. szakasza az előállítás földrajzi területének kiterjesztésével összefüggésben módosul.
      EGYSÉGES DOKUMENTUM
      1.   Elnevezés(ek)
      
      Côtes de Montravel
      2.   A földrajzi árujelző típusa
      
      OEM – oltalom alatt álló eredetmegjelölés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      A szóban forgó borok csendes, félédes, elegáns és kifinomult, lágy fehérborok, amelyek kellemes tónusát nem nyomja el az erjeszthető cukrok jelenléte. A szőlőt túlérett állapotban szüretelik le, kivárva, hogy a koncentráció némileg még növekedjen a tőkén lévő fürtökben. Az ilyen – egyszerre friss és gyümölcsös – borok olyan borok házasításával készülnek, amelyeket túlnyomó részben a fő szőlőfajtákból állítottak elő. Erjeszthetőcukor-tartalmuk az erjesztést követően 25 g/l és 54 g/l között változik. A borok térfogatszázalékban kifejezett összes alkoholtartalma az alkoholtartalom-növelést követően nem haladja meg a 14,5 %-ot. A borok térfogatszázalékban kifejezett minimális természetes alkoholtartalma 12 %.
      Általános analitikai jellemzők
      
                  Maximális összes alkoholtartalom (térfogatszázalék)
               
               
                   
               
            
                  Minimális tényleges alkoholtartalom (térfogatszázalék)
               
               
                  11
               
            
                  Minimális összes savtartalom
               
               
                   
               
            
                  Maximális illósavtartalom (milliekvivalens/liter)
               
               
                   
               
            
                  Maximális összes kén-dioxid-tartalom (mg/l):
               
               
                   
               
            A maximális összes alkoholtartalom, a minimális összes savtartalom, a maximális illósavtartalom és a maximális összes kén-dioxid-tartalom tekintetében az általános szabályozásban megállapított előírások alkalmazandók.
      5.   Borkészítési eljárások
      
      a)   
            Különleges borászati eljárások
         
      
      
         Különleges borászati eljárás
      
      A leszüretelt termés bármely olyan hőkezelése tilos, amely során a hőmérséklet –5 °C alá csökken. Aszalóalagút és -kamra használata tilos. A fadarabok használata és a tannin hozzáadása szintén tilos. A borok térfogatszázalékban kifejezett összes alkoholtartalma az alkoholtartalom-növelést követően nem haladja meg a 14,5 %-ot. A fenti rendelkezéseken kívül a borok készítésénél alkalmazott borászati gyakorlatoknak meg kell felelniük a közösségi szinten, valamint a mezőgazdaságról és a tengeri halászatról szóló törvénykönyvben meghatározott kötelezettségeknek.
      
         Művelési gyakorlat
      
      A szőlőültetvényeken a minimális ültetési sűrűség hektáronként 5 000 tőke. A sorok közötti távolság legfeljebb 2 méter lehet, míg az egy soron belül található szőlőtőkék közötti távolságnak legalább 0,80 méternek kell lennie.
      A szőlő metszése a következő technikák alkalmazásával történik: Guyot-metszés, Royat-kordonművelés vagy rövidre metszés („taille à cots”).
      Az egyes szőlőtőkéken legfeljebb 10 termőrügy lehet.
      Az öntözés tilos.
      b)   
            Maximális hozamok
         
      
      60 hektoliter hektáronként.
      6.   Körülhatárolt terület
      
      A szüret, valamint a borok erjesztése és készítése Dordogne megye következő településeinek területén zajlik: Bonneville-et-Saint-Avit-de-Fumadières, Fougueyrolles, Lamothe-Montravel, Montcaret, Montazeau, Montpeyroux, Nastringues, Port-Sainte-Foy-et-Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien és Vélines.
      7.   Fontosabb borszőlőfajták
      
      Sauvignon B, muscadelle B, sauvignon G, sémillon B.
      8.   A kapcsolat(ok) leírása
      
      A parcellákra osztott körülhatárolt terület legnagyobb részét a fennsíkon található, jó vízáteresztő képességgel rendelkező agyagos-meszes talajú parcellák és a teljes mértékben déli tájolású lejtők teszik ki. E szőlőparcellák ezenkívül sovány, kilúgozott talajjal rendelkeznek. Az agyagtartalmuk ugyanakkor megfelelő, így nem kell tartani a nyári szárazság hatásaitól. A termelők a „Côtes de Montravel” eredetmegjelöléssel ellátott borok előállítása szempontjából optimális szőlőminőség biztosítása érdekében nagy gondot fordítanak a megfelelő parcellák kiválasztására.
      Az eredetmegjelöléshez kapcsolódó termelési szabályok értelmében a minimális ültetési sűrűség hektáronként 5 000 tőke, a leszüretelt termés tőkénkénti tömege pedig alacsony. E szigorú művelés biztosítja a szőlő megfelelő és korai érettségét, amely lehetővé teszi a kellő koncentráció kialakulását a szőlő és különösen a régióra jellemző helyi szőlőfajták – mint a muscadelle B, a sauvignon B, a sauvignon gris G, illetve kiegészítő jelleggel az ondenc B, de különösen az óceáni éghajlat hatására túlérésre hajlamos sémillon B szőlőfajta – esetében. Ahhoz, hogy a terméket a „Côtes de Montravel” oltalom alatt álló eredetmegjelöléssel lehessen ellátni, a szőlőt megfelelően érett állapotban kell leszüretelni, amikor a belőle előállított must cukortartalma meghaladja a 198 g/l értéket. A hűtésen alapuló sűrítési technológiák és az aszalóalagutak alkalmazása tilos. Hasonlóképpen, a szőlő préselés előtti megóvása érdekében a folyamatos prések és a lapátszivattyúval ellátott önürítő szüretelőkád használata tilos.
      A szóban forgó területen a borászok szaktudása a maradványcukor felhasználásával történő erjesztésen alapuló ősi borkészítési hagyományban nyilvánul meg. E technika mesteri alkalmazásával állítják elő a „Côtes de Montravel” és az „Haut-Montravel” eredetmegjelöléssel összekapcsolva ismertté vált, kiváló minőségű félédes vagy édes fehérborokat.
      A „Côtes de Montravel” eredetmegjelöléssel ellátott borok általában félédes, néha édes, elegáns és kifinomult, lágy fehérborok, amelyek kellemes tónusát nem nyomja el az erjeszthető cukrok jelenléte. A „Côtes de Montravel” eredetmegjelöléssel ellátott borok – egyszerre friss és gyümölcsös jellegük elnyerése érdekében – olyan borok házasításával készülnek, amelyeket túlnyomó részben a fő szőlőfajtákból állítottak elő. Az erjeszthetőcukor-tartalom – amelynek értéke 25 g/l és 54 g/l között változik – garanciát jelent e borok édességére és ezáltal bársonyos és olajos jellegére. Ily módon e borok megkülönböztethetők az „Haut-Montravel” eredetmegjelöléssel ellátott fehérboroktól, amelyek magasabb (85 g/l feletti értékű) erjeszthetőcukor-tartalommal rendelkeznek, és túléretten, nemes penésszel (botrytis cynerea) bevonva vagy anélkül szüretelt szőlőből készülnek.
      A filoxérát megelőző idők tekintetében a történetírás igen szűkszavú a „Côtes de Montravel” borokat illetően, ugyanis általánosságban csak a „Montravel” borokra tesz utalást, annak megjelölése nélkül, hogy száraz vagy erjeszthető cukrot tartalmazó borokról van-e szó. 1903-ban Edouard FERET „Bergerac et ses vins” (Bergerac és borai) című művében részletes jegyzéket készített a bergerac-i borokról. A következőket írta: „a Vélines járás területén termelt fehérborokat különleges zamat és illat jellemzi, amelyek alapján a Côtes de Montravel névvel illetett borok közé sorolhatók. E borok rendkívül világos színűek, nagyon lágyak és bársonyosak, édesek, és gyakran kellemes illatúak”. Edouard FERET azt is megjegyezte továbbá, hogy a „Côtes de Montravel” néven ismert fehérborok között Montcaret fehérborai a legjobbak, amelyeket igen kifinomult zamatuk és minőségi jegyeik teszik különlegessé.
      9.   További alapvető feltételek
      
      
         
            Nagyobb földrajzi egység
         
      
      
         Jogi keret:
      
      Nemzeti jogszabályok
      
         A további feltétel típusa:
      
      A címkézésre vonatkozó kiegészítő rendelkezések
      
         A feltétel leírása:
      
      A „Côtes de Montravel” ellenőrzött eredetmegjelöléssel ellátott borok címkéjén megadható a „Sud-Ouest” nagyobb földrajzi egység. E nagyobb földrajzi egység szerepelhet továbbá mindenféle prospektusban és tárolóedényen. A nagyobb földrajzi egység nevének feltüntetésére használt karakterek mérete sem magasságban, sem szélességben nem haladhatja meg az ellenőrzött eredetmegjelölés nevét alkotó karakterek méretét.
      
         
            A földrajzi terület közvetlen szomszédságában lévő terület
         
      
      
         Jogi keret:
      
      Nemzeti jogszabályok
      
         A további feltétel típusa:
      
      A körülhatárolt földrajzi területen való előállítás tekintetében biztosított eltérés
      
         A feltétel leírása:
      
      A borok készítése és érlelése tekintetében biztosított eltérés kapcsán meghatározott, közvetlenül szomszédos terület a következő települések területét foglalja magában:
      
                  —
               
               
                  Dordogne megye: Bergerac, Le Fleix, Monfaucon, Saint-Laurent-des-Vignes.
               
            
                  —
               
               
                  Gironde megye: Gardegan-et-Tourtirac, Gensac, Landerrouat, Les Lèveset-Thoumeyragues, Pineuilh, Saint-Avit-Saint-Nazaire és Saint-Emilion.
               
            
         A termékleírás közzétételére történő hivatkozás
      
      https://info.agriculture.gouv.fr/gedei/site/bo-agri/historique/annee-2014/semaine-26